Diari Oficial de la Generalitat Valenciana


Sumari del DOGV 1801, del 10-06-1992 (1992/800334)

ACORD d'1 de juny de 1992, del Govern valencià, pel qual determina l'elecció de vocals de la Comissió del Pla de Transport Metropolità de l'Àrea de València.
-------------------------------------------------------------------------------------------------------------------------------------------------------------

### Dades del document

Número de DOGV
:   1801

Data del DOGV
:   10-06-1992

Secció del DOGV
:   ALTRES DISPOSICIONS

Número del document
:   1992/800334


Data del document
:   01-06-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Anàlisi jurídica

Acord d'1 de juny de 1992, del Govern Valencià, pel qual determina l'elecció de vocals de la Comissió del Pla de Transport Metropolità de l'Area de València.  
El Govern Valencià, en la reunió del dia 1 de juny de 1992, adoptà l'acord següent:  
La Llei de la Generalitat Valenciana 1/1991, de 14 de febrer, d'Ordenació del Transport Metropolità de l'Àrea de València, fou promulgada per solucionar un dels problemes més urgents que plantejava la concentració de població als grans nuclis. El seu objecte va ser, doncs, d'establir el marc legal que permetés organitzar els serveis de transport públic de viatgers dins de l'àmbit territorial que la llei arreplega.  
Per a això cal que hi haja un òrgan que s'encarregue d'endegar l'exercici de les potestats de planificació, ordenació i coordinació de les administracions publiques titulars dels serveis d'interès metropolità. Aquest òrgan no és altre, tal com preveu la mateixa Llei, sinó la Comissió del Pla de Transport Metropolità de l'Àrea de València.  
L'article 10 de la Llei esmentada arreplega la composició  
que ha de tenir la comissió, i en la qual es preveu la presència tant de les administracions com de la resta d'agents socials que han d'intervenir en la presa de decisions que posteriorment afectaran tots els ciutadans de l'àrea.  
Per les seues característiques, aquests òrgans han de ser els que per si mateixos, i seguint les pròpies normatives internes, decidesquen quins n'han de ser els representants.  
Per tot aixà, i a fi de desplegar l'article 10 de l'esmentada Llei 1/1991, de 14 de febrer, 1 a l'empara de la disposició final primera, número 2, a proposta del Conseller d'Obres Públiques, Urbanisme i Transports, el Govern Valencià  
ACORDA  
Primer  
Convocar els sindicats amb més implantació a la Comunitat Autònoma Valenciana perquè designen, a través dels seus òrgans representatius i seguint les seues normes internes respectives- dos representants que, com a vocals, formaran part de la Comissió del Pla de Transport Metropolità de l'Àrea de València.  
Segon  
Convocar els usuaris del transport de l?àrea de València perquè, a través de la Direcció General de Consum, de la Conselleria de Sanitat i Consum, designen un representant que, com a vocal, formarà part de la comissió del pla.  
Tercer  
Convocar les associacions de veïns d'àmbit territorial de l?àrea de València perquè, a través dels seus òrgans representatius i seguint les respectives normes internes, designen un representant que formarà part de la comissió del pla com a vocal.  
Quart  
Establir el termini d'un mes, a partir de l'endemà de la publicació d'aquest acord en el Diari Oficial de la Generalitat Valenciana perquè acrediten davant la Direcció General de Transports, de la Conselleria d'Obres Públiques, Urbanisme i Transports, les designacions expressades en els apartats primer, segon i tercer d'aquest acord.  
Cinquè  
Faculte el Director General de Transports perquè en l'àmbit de les seues competències dicte les resolucions que considere necessàries per a l'aplicació i el desplegament d'aquest acord.  
sisè  
Aquest acord vigirà des del dia que es publique al Diari Oficial de la Generalitat Valenciana.  
València, 1 de juny de 1992.  
El Conseller Secretari del Govern Valencià,   
EMERIT BONO I MARTINEZ